
Nr. 27/104
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul comun asupra proiectului de Lege pentru modificarea Legii nr.460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România (PLx91/2012).
În raport de obiectul şi conţinutul reglementării, proiectul de lege face parte din categoria legilor ordinare. 


PREŞEDINTE,


VICEPREŞEDINTE,


Rodica NASSAR


Dan Mircea POPESCU

RAPORT  COMUN

asupra proiectului de Lege pentru modificarea Legii nr.460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România (PLx91/2012)
 În conformitate cu prevederile art.95 din Regulamentul Camerei Deputaţilor,  republicat, Comisia pentru sănătate şi familie şi Comisia pentru muncă şi protecţie socială, au fost sesizate prin adresa nr. PLx 91 din 23 aprilie 2012, cu dezbaterea pe fond, în procedură obişnuită, a proiectului de Lege pentru modificarea Legii nr.460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România (PLx 91/2012).

La întocmirea raportului comun, cele două comisii au avut în vedere:

· avizul negativ al Consiliului Legislativ nr.1134/26.10.2011;

· avizul negativ al Comisiei juridice, de disciplină şi imunităţi nr.PLx 91/18.06.2012;
· punctul de vedere al Ministerului Sănătăţii nr.47312/24.09.2012.

Proiectul de lege  are ca obiect de reglementare modificarea şi completarea Legii nr.460/2003 privind exercitarea  profesiunilor de  biochimist, biolog şi chimist, înfiinţarea, organizarea şi  funcţionarea Ordinului  Biochimiştilor, Biologilor şi Chimiştilor în sistemul sanitar din România propunându-se în principal:
· condiţionarea accesului la calitatea de membru al Ordinului Biochimiştilor, Biologilor şi Chimiştilor din România (OBBCR) a specialiştilor care şi-au obţinut calificările profesionale intr-un stat membru al Uniunii Europene numai dacă nivelul de pregătire profesională a acestor persoane este in conformitate cu cerinţele prevăzute de Directiva2005/36/CE a Parlamentului European şi a Consiliului Uniunii Europene privind recunoaşterea calificărilor profesionale:

· scoaterea de sub incidenţa prevederilor Legii nr.460/2003 a biochimiştilor, biologilor si chimiştilor care nu au atribuţii specifice acestor profesii prevăzute explicit in fişa postului a organizaţiei profesionale la care sunt angajaţi;

· stabilirea unor interdicţii exprese privind acţiunile ce pot fi realizate de membrii care deţin funcţii in organele de conducere ale acestui ordin;

· stabilirea unui nou mod de plata si colectare a taxei de înscriere si a cotizaţiei de membru.
Comisia pentru sănătate şi familie şi Comisia pentru muncă şi protecţie socială propun Plenului Camerei Deputaţilor, cu unanimitate de voturi, respingerea proiectului de lege din următoarele considerente:

· proiectul de lege nu este în concordanţă cu prevederile Legii nr.200/2004 privind recunoaşterea diplomelor şi calificărilor profesionale pentru profesiile reglementate din România şi cu dispoziţiile Ordonanţei de urgenţă a Guvernului nr. 49/2009 privind libertatea de stabilire a prestatorilor de servicii şi libertatea de a furniza servicii în România.

· prin excluderea de sub incidenţa Legii nr. 460/2003 a biochimiştilor, biologilor şi chimiştilor, care nu au prevăzut explicit în fişa postului atribuţii specifice exercitării profesiei, se aduce atingere drepturilor şi obligaţiilor ce le revin în cadrul profesiei reglementate;
· nu sunt respectate normele de tehnică legislativă prevăzute de Legea nr.24/2000 republicată, cu modificările şi completările ulterioare, în sensul că: iniţiativa prezintă doar tezele prin care se preconizează intervenţiile legislative asupra actului normativ de bază, fără a fi redat în întregime textul elementului structural asupra căruia se intervine cu modificări sau completări; în cuprinsul actului normativ sunt incluse texte explicative, care nu ar trebui să facă parte din conţinutul său.
În raport de obiectul şi conţinutul reglementării, proiectul de lege face parte din categoria legilor ordinare. 
În conformitate cu prevederile Regulamentului Camerei Deputaţilor, cele două comisii au dezbătut proiectul de lege în şedinţa comună din data de 24 septembrie 2012. La lucrări şi-au înregistrat prezenţa 35 de deputaţi din totalul de 40 membri ai celor două comisii.

 La dezbateri, au participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu – Secretar de Stat în Ministerul Sănătăţii şi doamna Denisa Pătraşcu – Secretar de Stat în Ministerul Muncii, Familiei şi Protecţiei Sociale.

Proiectul de lege a fost adoptat de Senat, în calitate de primă Cameră sesizată, în şedinţa din 10 aprilie 2012, în condiţiile articolului 75 alineatul (2) teza a III-a din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,


VICEPREŞEDINTE,



Rodica NASSAR


Dan Mircea POPESCU


SECRETAR,


SECRETAR,



Ion BURNEI


Adrian SOLOMON

Şef birou Gheorghe Marinescu 


Şef serviciu Elena Mesaroş


Întocmit, 




Întocmit,

   
Consilier parlamentar Livia Spînu                  
Consilier parlamentar Decebal Stănescu

